**projektas**

**reg. Nr. T-89**

**2. darbotvarkės klausimas**

**Pasvalio rajono savivaldybės taryba**

**Sprendimas**

**dėl justinos rupeikienės skyrimo į PASVALIO R. SALOČIŲ ANTANO POŠKOS PAGRINDINĖS MOKYKLOS DIREKTORIAUS PAREIGAS**

2019 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 20 straipsnio 2 dalies 16 punktu, Lietuvos Respublikos darbo kodekso 66 straipsnio 1 dalies 2 punktu, 67 straipsniu, 68 straipsnio 4 dalimi, 101 straipsnio 1 dalimi, 102 straipsniu, Lietuvos Respublikos švietimo įstatymo 59 straipsnio 1 ir 2 dalimis, Lietuvos Respublikos korupcijos prevencijos įstatymo 9 straipsniu, Lietuvos Respublikos biudžetinių įstaigų įstatymo 9 straipsnio 1 dalimi, atsižvelgdama į konkurso Pasvalio r. Saločių Antano Poškos pagrindinės mokyklos direktoriaus pareigoms eiti komisijos, sudarytos Pasvalio rajono savivaldybės mero 2019 m. kovo 8 d. potvarkiu Nr. MV-17 „Dėl konkurso Pasvalio r. Saločių Antano Poškos pagrindinės mokyklos direktoriaus pareigoms eiti komisijos sudarymo“, posėdžio 2019 m. kovo 21 d. protokolą Nr. APK-2 bei į Justinos Rupeikienės 2019 m. balandžio 1 d. prašymą, Pasvalio rajono savivaldybės taryba nusprendžia:

1. Paskirti Justiną Rupeikienę į Pasvalio r. Saločių Antano Poškos pagrindinės mokyklos direktoriaus pareigas 2019 m. gegužės 27 d. penkerių metų laikotarpiui.
2. Įgalioti Pasvalio rajono savivaldybės merą Gintautą Gegužinską nustatyti Justinos Rupeikienės darbo sutarties sąlygas, susijusias su darbo užmokesčiu, bei pasirašyti ją, atlikti kitus juridinius veiksmus, susijusius su Pasvalio rajono savivaldybės biudžetinės įstaigos Pasvalio r. Saločių Antano Poškos pagrindinės mokyklos direktoriaus skyrimu į pareigas.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-04-15

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**dėl justinos rupeikienės skyrimo į PASVALIO R. SALOČIŲ ANTANO POŠKOS PAGRINDINĖS MOKYKLOS DIREKTORIAUS PAREIGAS**

**2019-04-15**

Pasvalys

**1. Problemos esmė**

Įstatymų leidėjui pakeitus švietimo sistemos teisinį reguliavimą, nuo 2018 m. sausio 1 d. įtvirtintos švietimo įstaigų vadovų kadencijos (Lietuvos Respublikos švietimo įstatymas (su visais aktualiais pakeitimais) (toliau - Įstatymas). Šių pakeitimų pagrindu nuo 2018 m. sausio 1 d. valstybinės ar savivaldybės švietimo įstaigos (išskyrus aukštąsias mokyklas) vadovą viešo konkurso būdu į pareigas penkeriems metams skiria ir iš jų atleidžia, viešą konkursą švietimo įstaigos vadovo pareigoms eiti organizuoja savininko teises ir pareigas įgyvendinanti institucija (dalyvių susirinkimas) ar jos (jo) įgaliotas asmuo (Įstatymo 59 straipsnio 1 dalis). Švietimo įstaigos vadovo pareigoms eiti konkursas vyksta švietimo ir mokslo ministro nustatyta tvarka (Įstatymo 59 straipsnio 2 dalis).

Konkursas Pasvalio r. Saločių Antano Poškos pagrindinės mokyklos direktoriaus pareigoms eiti (toliau – Konkursas) vyko Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 21 d. įsakymu Nr. V-1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“ (Lietuvos Respublikos švietimo ir mokslo ministro 2018 m. vasario 1 d. įsakymo Nr. V-90 redakcija), nustatyta tvarka. Konkursui vykdyti Pasvalio rajono savivaldybės mero 2019 m. kovo 8 d. potvarkiu Nr. MV-17 „Dėl konkurso Pasvalio r. Saločių Antano Poškos pagrindinės mokyklos direktoriaus pareigoms eiti komisijos sudarymo“ sudaryta Konkurso komisija iš 7 (septynių) narių. Konkursas įvyko 2019 m. kovo 21 d. Pretendentas, laimėjęs Konkursą, sutiko eiti Konkurse laimėtas – Pasvalio r. Saločių Antano Poškos pagrindinės mokyklos direktoriaus – pareigas.

Paminėtina, kad vadovaujantis Lietuvos Respublikos korupcijos prevencijos įstatymo 9 straipsnio 6 dalimi, turi būti kreiptasi į Lietuvos Respublikos specialiųjų tyrimų tarnybą dėl informacijos apie asmenį, siekiantį eiti pareigas savivaldybės įstaigoje, šiuo atveju – savivaldybės įstaigos vadovu, pateikimo. Minėta pareiga – įvykdyta.

Lietuvos Respublikos vietos savivaldos įstatymo 16 straipsnio 2 dalies 21 punkte nustatyta savivaldybės tarybos išimtinė kompetencija – švietimo įstaigų vadovų skyrimas į pareigas teisės aktų nustatyta tvarka. Vietos savivaldos įstatymo 20 straipsnio 2 dalies 16 punkte apibrėžta viena iš savivaldybės mero vykdomų funkcijų – priima į pareigas ir atleidžia iš jų biudžetinių įstaigų, išskyrus švietimo įstaigas ir seniūnijas – biudžetines įstaigas, vadovus, įgyvendina kitas funkcijas, susijusias su visų biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka.

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į tai, kas išdėstyta, siūloma priimti sprendimą, kuriuo Konkursą laimėjusi Justina Rupeikienė paskiriama į Pasvalio r. Saločių Antano Poškos pagrindinės mokyklos direktoriaus pareigas 2019 m. gegužės 27 d. penkerių metų laikotarpiui ir Pasvalio rajono savivaldybės meras Gintautas Gegužinskas įgaliojamas nustatyti Justinos Rupeikienės darbo sutarties sąlygas, susijusias su darbo užmokesčiu, bei pasirašyti ją, atlikti kitus juridinius veiksmus, susijusius su Pasvalio rajono savivaldybės biudžetinės įstaigos Pasvalio r. Saločių Antano Poškos pagrindinės mokyklos direktoriaus skyrimu į pareigas.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai** **–** nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – Savivaldybės mero potvarkis, kuriuo nustatomas švietimo įtaigos vadovo darbo užmokestis, kitos darbo sutarties sąlygos.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė